**Ruotsinsuomalainen Harrastajateatteriliitto - RSHT**

**Toimintakertomus 2015**

**Yleistä**

RSHT toimii ruotsinsuomalaisten teatteriharrastajien yhteisenä järjestönä, jonka tavoitteena on vahvistaa suomenkielisen harrastajateatterin toimintaedellytyksiä Ruotsissa. RSHT koostuu jäsenryhmistä, joita oli vuoden 2015 päättyessä noin 30, näistä 20 aktiivisia.

Vuoden 2015 toiminta keskittyi kiertuetoimintaan, koulutukseen sekä uuteen ohjaajaprojektiin. Jäsenryhmät pystyivät tarjoamaan useita kokoillan näytelmiä ja esitykset vierailivat lukuisilla paikkakunnilla.

Teatteriliitto on RSKL:n osana toimiva erityisliitto ja sen jäsenryhmät ovat joko paikallisten suomi-seurojen teatterijaostoja tai itsenäisiä teatteriyhdistyksiä, joita oli kolme. Kaikki teatteriliiton henkilöjäsenet ovat RSKL:n jäseniä.

Teatteriliiton talous rakentuu Valtion kulttuurineuvoston avustuksen, projektituen sekä oman toiminnan tuottojen varaan. Jäsenryhmät maksavat vuosittaisen ryhmämaksun teatteriliitolle.

**Järjestö**

Teatterihallitukseen kuuluivat puheenjohtaja Osmo Holappa, varsinaiset jäsenet Erkki Kellokumpu, Anita Bemerstam Tapio Tamminen ja Jarno Ovaska sekä varajäsenet Kaj Mara ja Pertti Koistinen. Anita Bemerstam toimi liiton varapuheenjohtajana.

Teatterihallitus piti toimintakauden aikana kuusi kokousta. Näistä yksi pidettiin Axevallan Kesän/Kesäfestivaalin yhteydessä. Lisäksi teatterihallituksen edustajat osallistuivat toukokuussa RSKL:n liittokokoukseen ja kesäkuussa Ulkosuomalaisparlamenttiin. RSKL:n liittokokouksessa teatteriliiton aloite yhteisestä suurtapahtumasta vuonna 2017 sai myönteisen päätöksen.

Teatterihallituksen tiedotuksesta ja sihteeriydestä vastasivat Erkki Kellokumpu ja Jarno Ovaska. RSKL:stä eläkkeelle siirtynyt Aira Rajavuori Ludvigsen jatkoi teatteriasioiden hallinnon hoitoa vapaaehtoistyönä.

Teatteriliiton edustajana Ruotsinsuomalaisten Valtuuskunnan kokouksessa maaliskuussa oli Osmo Holappa

**Jäsenryhmät ja projektit**

RSHT:n jäsenryhmät kävivät lukuisilla esiintymismatkoilla eri puolilla Ruotsia. Esityksistä mainittakoon Teatteri Lillukan Yksinäisyyden Salonki sekä Tuulisänky -lukuteatteriesitys , Pohjoisen ryhmän Yrttitarha ja valmisteilla oleva Repusta poimittua , Teatteri Ilonan Baari, Arkkipelaan Kuntopiiri ja lähes valmis Filifjonka, Karlskogan Näyttämörenkaan kaksi näytelmää, TSS:n Pihkateatterin esitys Aleksis Kivestä ja ryhmän uusi esitys Hölmöläiset sekä Tuikku –teatterin uudelleen esitetty Reviisori. Tuikku valmisteli laulunäytelmää. Tiedossa on myös göteborgilaisen Aikamoiset – ryhmän työskentely, Hallstahammarin Moninaiset ryhmän esitykset, Eskilstunan Hopsan Hupsis – ryhmän seurassa tapahtuvat esitykset sekä Skövdessä alulle pantu yhteistyöprojekti.

Kauden aikana aloitettiin kaksivuotinen ohjaajaprojekti, jonka tavoitteena oli kouluttaa 5-6 uutta ohjaajaa ja tämän työn kautta herättää henkiin lepääviä ryhmiä sekä aloittaa uusia. Projektin taiteellinen vetäjä oli rehtori Carita Välitalo. Projektissa olivat mukana ohjaaja Leena Pasanen ja Skellefteån uudelleen aloitettu ryhmä, ohjaaja Tapio Tamminen sekä Uumajan herätetty ryhmä Kirput, ohjaaja Kaj Mara sekä Göteborgin Ruotsinsuomalaisen koulun lapsiryhmä, ohjaaja Kimmo Tetri Tukholmasta sekä hänen aloittamansa nuorten aikuisten ryhmä, ohjaaja Seija Själander sekä hänen tuleva ryhmänsä Tukholmasta sekä avoimeksi jäänyt hanke Skoonessa. Ohjaajaprojekti aloitettiin Axevallan kesätapahtuman yhteydessä.

Loppuvuodesta tehtiin valmistelevaa työtä vuoden 2017 erityisen projektin aloittamiseksi.

**Edustajakokous ja koulutus**

Teatteriliiton edustajakokous pidettiin 18.-19.4. Eskilstunassa. Tässä yhteydessä järjestettiin koulutuspäivä teemalla ” harrastajateatterin tulevaisuus ja visiot”, kouluttaja toimi Carita Välitalo. Paikalla oli 40 jäsenryhmän edustajaa.

Ideapäivät järjestettiin 25.-27.9. Eskilstunassa. Teema oli jatkokoulutus improvisaatioteatteriin, kouluttajana toimi Micke Rejström helsinkiläisestä Stella Polaris – improvisaatioteatterista. Koulutukseen osallistui 50 henkilöä.

Lokakuussa järjestettiin ohjaajapäivät.

Lokakuussa pidettiin Skövdessä näyttelijäkurssi, johon osallistui 25 henkilöä, kouluttajana toimi Jemina Sillanpää ja järjestäjänä liiton kanssa SKövden suomi-seura.

Lisäksi järjestettiin paikallisia ja alueellisia koulutuspäiviä mm Pohjois-Ruotsissa ja Tukholmassa.

**Muuta**

Vuoden aikana ryhmillä on ollut mahdollisuus lainata materiaalia vaate- ja rekvisiittavarastosta, jonka teatteriliitto sai Uudelta Teatterilta ja jonka hoidosta vastasi Erkki kellokumpu.

Jäsenryhmillä oli mahdollisuus anoa projektitukea teatteriliitolta hankkeisiin, jotka tehdään ryhmän ja liiton yhteistyönä. Tukea anoi 11 ryhmää, kahdeksan ryhmää sai myöntävän vastauksen ja kolme ryhmää kieltävän. Tukea jaettiin yhteensä 93 000 kruunua.

Teatteriliitolla oli oma sivu lehdessä rskl.se. Teatteriliitto tiedottaa myös keskusliiton kotisivun kautta sekä omin yhteiskirjein.

Vuoden vaihteessa saatiin painosta teatteriliiton uusi esite, jonka suunnitteli Kai Kangassalo. Samoihin aikoihin avattiin teatteriliiton facebook –sivu, josta vastaavat Anita Bemerstam ja Jarno Ovaska.